Laura Allen. Laura Allen (1974-yil 21-martda tugʻilgan) — amerikalik aktrisa. U "Lily Tyler" rolini USA Network suratga olgan "The 4400" teleserialining birinchi ikki faslida ijro etgan. Shaxsiy hayoti. Allen Oregon shtatining Portlend shahrida Julie va David Allenlar oilasida tugʻilgan. U Vashington shtatidagi Bainbride orolida uchta opa-singilning oʻrtanchasi sifatida oʻsib ulgʻaygan. U Wellesley kollejida sotsiologiya mutaxassisligi boʻyicha oʻqigan va u yerni 1996-yilda tamomlagan. U aktrisalikni davom ettirishdan oldin NYPD tashkilotida oilalardagi zoʻravonliklar boʻyicha maslahatchi sifatida faoliyat olib borgan. U va Bruce Weyman 2006-yil 23-sentyabrda Italiyaning Pienza shahridagi Relais Palazzo del Capitano saroyida turmush qurishadi. Ularning ikki nafar oʻgʻli bor. Faoliyati. Allen ilk marta 2000-yildan 2002-yilgacha „"All My Children"“ serialida Laura Kirk-English DuPres obrazini tasvirlaydi. AMCni tark etgach, Allen Mike Newellning „"Mona Lisa Smile"“ filmida Susan Delacorte rolini ijro etish orqali faoliyatini davom ettiradi. Keyinchalik u USA Networkning mashhur „"The 4400"“ serialida rol ijro eta boshlaydi. U Lily Tyler rolini tasvirlaydi. Biroq, uning xarakteri uchinchi mavsumi oldidan shoudan chiqarib tashlanadi va shu bilan uning ushbu serialdagi faoliyati yakunlanadi. U 2007-yilda "The 4400" serialining toʻrtinchi mavsumida bir epizod uchun Lily Tyler rolini takroran ijro etadi. 2006-yilda Allen 6 yoshli kasal bolaning onasi Sarah rolida „All In“ epizodida „"House MD"“ serialida ishtirok etadi. U, shuningdek, "Criminal Minds" serialida „Open Season“ning 2-mavsumida ikkita ketma-ket qotilning qurboni sifatida va 2007-yilgi „"“ mavsumi premyerasida ishtirok etgan. 2016-yil may oyida Allen „"“ serialining „Paper Orphans“ deb nomlangan birinchi mavsum oʻn uchinchi epizodida rol ijro etgan. Ushbu epizodda u Gaitida oʻgʻirlab ketilgan yosh qizning onasi Emily Vagner rolini tasvirlagan.